《贺梁溪李先生陪右府》
宋代·邓肃

虏兵震地喧鼙鼓，黑帜插城遍楼橹。
蔽空戈甲来如云，群盗相随剧豺虎。
胡尘漠漠四壁昏，诸将变名窜军伍。
十万兵噪龙德宫，上皇避狄几无所。
嗣君匹马诣行营，朕躬有罪非君父。
奸臣草表遽书降，身率百官先拜舞。
那知冯道冷笑渠，立晋犹存中国主。
翠华竟作沙漠行，望云顿有关河阻。
九天宫殿郁岧嶤，目断离离变禾黍。
生灵日夕望中兴，犹幸君王自神武。
相公特起为苍生，下视萧曹无足数，
词议云涌纷盈庭，群策但以二三取。
老谋大节数子并，行见犁庭灭金虏。
立马常依仗下鸣，日咏杜鹃怀杜甫。
飞鸟犹尊古帝魂，激烈浩歌来义旅。
规模共佐李西平，庙貌不移旧钟簴。

作者简介：邓肃（1091～1132），字志宏，南剑沙县（今属福建）人。生于宋哲宗元祐六年，卒于宋高宗绍兴二年，年四十二岁。少警敏能文，善谈论。会李纲罢相，上疏争之，干执政怒，罢归居家，绍兴二年（1132年）五月，携母避寇福唐（今福清），五月初九病逝，年仅41岁，归葬于邓墩。肃著有《栟榈集》三十卷，《挥尘后录》传于世。《闽沙邓氏族谱》载：邓肃，字志宏，父祖谷，长子邓普，字寰宇，次子邓慈。